ഖത്തര് മലയാളി സമാജം: ആഘോഷപൊലിമയില് പൊന്നോണം ദോഹ:ഖത്തര് മലയാളി സമാജം ഓണാഘോഷം സംഘടിപ്പിച്ചു. റേഡിയോ മലയാളം 98.6 എഫ് എമ്മും ഡി എം ഇമ്മിഗ്രേഷന് കണ്സള്ട്ട്ന്റ്സും ചേര്ന്നു സംയുക്തമായി നടത്തിയ പൊന്നോണം ആഘോഷപരിപാടികള് കലാവിരുന്നും, സമൃദ്ധമായ ഓണസദ്യയുമായി വിപുലമായി ആഘോഷിച്ചു. കോവിഡ് നിയന്ത്രണങ്ങള് പാലിച്ചു കൊണ്ട് ഐ സി സി അശോക ഹാളില് നടന്ന ആഘോഷപരിപാടികളില് വിശിഷ്ടാഥിതികളായെത്തിയ ഐ സി സി പ്രസിഡന്റ് പി. എന് ബാബുരാജ്, മുന് ഐ സി സി പ്രസിഡന്റ് എ.പി മണികണ്ഠന്. ഐ സി സി ഹെഡ് ഓഫ് പ്രിമൈസെസ്, അഡ്വ: ജാഫര് ഖാന്, റേഡിയോ മലയാളം 98.6 FM മാര്ക്കറ്റിങ് ഹെഡ് നൗഫല്, ഡിഎം കണ്സള്ട്ടന്റ് കണ്ട്രി ഹെഡ് റോണല്, വിവിന് ശര്മ, മലയാളി സമാജം പ്രസിഡന്റ് ആനന്ദ് നായര്, സെക്രട്ടറി പ്രേംജിത് എന്നിവര് ചേര്ന്ന് ഭദ്രദീപം തെളിയിച്ചു. ചടങ്ങില് ട്രഷറര് വീണ ബിധു, ചെയര് പേഴ്സണ് ലത ആനന്ദ് നായര്, ഓണം 2021 കണ്വീനര് റിയാസ് അഹമ്മദ്, റേഡിയോ ആര് ജെ മാരായ രതീഷ്, ജിബിന്, വിശിഷ്ടാഥിതികള് എന്നിവര് സംസാരിച്ചു.സമാജം പ്രസിഡന്റ് ആനന്ദ് നായര് സ്വാഗതം ആശംസിച്ചു. ഹിബ ഷംനയുടെ ഓണപാട്ടോടെ ആരംഭിച്ച കലാപരിപാടികളില് കലാകൈരളി ടീമിന്റെ തിരുവാതിരയും, റിഥമിക് ഈഗിള്സിന്റെ ഫ്യൂഷന് ഡാന്സും, വസന്തന് പൊന്നാനി നജീബ് കീഴരിയൂര് ടീമിന്റെ മിമിക്രയും, നവമി സുരേഷ് ടീമിന്റെ നാടന് പാട്ടും അരങ്ങേറി. കാവേരിയും നയനേന്തുവും ചേര്ന്ന് അവതരിപ്പിച്ചസ്വാതിതി രുനാള് കൃതിയുടെ നൃത്താവിഷ്കാരവും, കുട്ടികളുടെ വിവിധ നൃത്തങ്ങളും അരങ്ങില് വിസ്മയം പകര്ന്നു. സമാജം അംഗങ്ങളായ ബിനു, സുധീഷ്, ചെറിയാന്, വിവിന് തുടങ്ങിയവര് വിവിധ ഗാനങ്ങളും ആലപിച്ചു. അരുണ് പിള്ളയും മഞ്ജു മനോജുംഅവതാരകാരായിരുന്നു. ഫൈസല് പുളിക്കല് മാവേലിയായി. കോവിഡ് നിയന്ത്രണങ്ങളില് ഇളവുകള് വന്നതോടെയാണ് മലയാളി സമാജം വിപുലമായി മാനദണ്ഡങ്ങളോടെ ഓണാഘോഷംസംഘടിപ്പിച്ചത്. ഓണാഘോഷനിറവില് സമാജം അംഗങ്ങള് തന്നെ പാചകം ചെയ്ത ഓണസദ്യ 1000 ഗാര്ഹിക തൊ ഴിലാളികള്ക്ക് വിതരണം ചെയ്തു. ഓണാഘോഷത്തിന്റെ ഭാഗമായി സെപ്റ്റംബര് 24 ന് ബര്വാ വില്ലേജിലെ വേമ്ബനാട് റെസ്റ്ററന്റില് വെച്ച് സംഘടിപ്പിച്ച പായസ മത്സരത്തില് രാജീവ് ആനന്ദ് ഒന്നാം സ്ഥാനവും, ദാസ് വിഷ്ണു കൂട്ടുകെട്ട് രണ്ടാം സ്ഥാനവും, ഷീബ ചെറിയാന് മൂന്നാം സ്ഥാനവും കരസ്ഥമാക്കി.വിധികര്ത്താക്കളായിരുന്ന നസീഹ മജീദും, ജിഷ്മ ഷാഹുലും ചേര്ന്ന് ഓണ്ലൈന് മത്സരങ്ങളുടെ വിജയികള്ക്ക് സമ്മാനങ്ങള് നല്കി. ഷഫീക് അറക്കല്